laion/Wikipedia-Exotic huggingface dataset:
בני ברוכים

בני ברוכים (נולד ב-15 במאי 1972) הוא קומיקאי ושחקן ישראלי. נולד בישראל, למשפחה ממוצא פרסי. החל את קריירת המשחק בשנת 1982 בעודו בן 10, כששיחק בהצגה "המלך מתיא הראשון" לצד שייקה אופיר. בקולנוע החל להופיע בגיל 15 כאשר שיחק בסרט The Beast (אנ'). ב-1988 שנה לאחר מכן שיחק בסרט "רמבו 3" שצולם בישראל. ב-1989 שיחק בסרט Riding the Edge (אנ') ובהמשך של אותה שנה שיחק בסרט "לא בלי בתי". ב-2004 גילם את פנחס עובד בהמבורגריה של גרי בסדרת הנוער "הפיג'מות" ששודרה ערוץ הילדים. ב-2005 השתתף בסדרה "אהבה זה כואב" ששודרה בערוץ 10. ב-2012 התארח בתוכנית המערכונים "ארץ נהדרת". ב-2013 השתתף בסדרת הדרמה "נויורק" של yes. ב-2015 גילם את עקיבא בסדרה "גן חיות" בערוץ ניקלודיאון. באותה שנה השתתף בסדרת הדרמה "חשודה" ששודרה בערוץ 10. ב-2016 גילם את בני בסדרת הנוער "אלישע" ששודרה בערוץ הילדים. ב-2019 השתתף בסרט הקומי "בזמק". בפברואר 2020 החל לשחק בסדרה "אבא מטפלת" בערוץ TeenNick. ב-2020 השתתף בתוכנית המציאות "הישרדות VIP עונה 3" ברשת 13, בה היה למודח ה-16 ולמושבע השישי. ברוכים מתגורר בכפר סבא, הוא נשוי ואב לשני ילדים. הוא כבד שמיעה. מדיה וקבצים בנושא בני ברוכים בוויקישיתוף אתר האינטרנט הרשמי של בני ברוכים בני ברוכים, במיזם "אישים" לתיעוד היצירה הישראלית בני ברוכים, באתר "אידיבי", מאגר הידע העברי לקולנוע ישראלי ועולמי הסטנדאפיסט בני ברוכים: "הרופא אמר לנו שמעכשיו נותר רק להתפלל", באתר הידברות רותי קדוש, החיים קשים, אז צוחקים: בני ברוכים עושה מהחיים לימונדה, באתר nrg סרטונים והופעות סטנדאפ של בני ברוכים שיר זיו, בני ברוכים: "גם כשהרווחתי טוב, פחדתי לעזוב את העבודה כאינסטלטור", באתר ישראל היום, 12 בנובמבר 2020 מיקי לוין, הישרדות VIP: השורד שעזר לבני ברוכים לשמוע, באתר msn, ‏12 במאי 2020
דייוויד הורוויץ (עורך)

דייוויד הורוויץ (באנגלית: David Horovitz; נולד ב-12 באוגוסט 1962) הוא עיתונאי ועורך עיתונים ישראלי שכותב בשפה האנגלית. הוא ערך בעבר את הג'רוזלם פוסט ואת ג'רוזלם ריפורט. הוא ייסד ועורך את העיתון המקוון Times of Israel. הורוויץ נולד בלונדון למשפחה שהיגרה לשם מגרמניה בשנת 1937. בשנת 1983 עלה לישראל ושירת בצה"ל בחיל החינוך. הורוויץ הוא בוגר האוניברסיטה העברית בירושלים, נשוי לליסה, ואב לשלושה ילדים. לאחר עלייתו החל הורוויץ לעבוד עבור הג'רוזלם פוסט[דרוש מקור]. עם היווסדו של הג'רוזלם ריפורט, בשנת 1990, עבר הורוויץ לעבוד בו[דרוש מקור]. בשנת 1998 מונה לעורכו הראשי העיתון ובשנת 2001: גם מוציא לאור[דרושה הבהרה]. בשנת 2004 חזר לג'רוזלם פוסט, הפעם כעורך ראשי. בשנת 2011 התפטר והקים, ביחד עם סת' קלרמן, את העיתון המקוון Times of Israel, אותו הוא עורך מאז 2012. בשנת 2014 הוענק לו פרס על מפעל חיים בעיתונות יהודית מאת ארגון בני ברית. דייוויד הורוויץ, ברשת החברתית אקס (טוויטר) דוד פיליפ הורוויץ, דף שער בספרייה הלאומית דייוויד הורוויץ, In Frankfurt, grappling with traces of my family’s Nazi-shattered world, באתר Times of Israel, 21 ביוני 2012 About David מהאתר של דייוויד הורוויץ B’nai B’rith World Center Announces Winners of 2014 Award for Journalism Recognizing Excellence in Diaspora Reportaģe , מתוך אתר ארגון בני ברית, 2 במאי 2014
יחסי סין – סנט לוסיה

יחסי סין–סנט לוסיה הם היחסים שבין הממשלות והעמים של הרפובליקה העממית של סין ושל סנט לוסיה. בין שתי המדינות לא מתקיימים יחסים דיפלומטיים רשמיים נכון לשנת 2020. הרפובליקה העממית של סין וסנט לוסיה כוננו את יחסיהן הדיפלומטיים לראשונה ב-1 בספטמבר 1997. ב-30 באפריל 2007 חשפה סנט לוסיה כי היא החליטה לכונן יחסים דיפלומטיים עם טאיוואן. היחסים בין הרפובליקה העממית של סין וסנט לוסיה שרדו חמישה ימים עד שנותקו לחלוטין ב-5 במאי 2007. היחסים שבין שתי המדינות במישור הכלכלי ובמישור התרבותי המשיכו להתקיים, אם כי היקפם התדרדר בצורה דרסטית. הרפובליקה העממית של סין מנהלת את האינטרסים שלה בסנט לוסיה ומעניקה שירותים קונסולריים לאזרחי המדינה דרך השגרירות שהיא מחזיקה בברידג'טאון שבברבדוס. ביולי 2018 סנט לוסיה העניקה לאזרחי הרפובליקה העממית של סין אפשרות להיכנס למדינה ללא אשרת כניסה. הרפובליקה העממית של סין אינה מיוצגת בסנט לוסיה, הן בדרג השגרירות והן בדרג הקונסולרי. הרפובליקה העממית של סין מעניקה שירותים קונסולריים לאזרחי סנט לוסיה דרך השגרירות שהיא מחזיקה בברידג'טאון, בירת ברבדוס. סנט לוסיה אינה מיוצגת ברפובליקה העממית של סין, הן בדרג השגרירות והן בדרג הקונסולרי. 中国同圣卢西亚的关系, אתר משרד החוץ של הרפובליקה העממית של סין 未建交国代管馆名单, אתר משרד החוץ של הרפובליקה העממית של סין, 29 בספטמבר 2019
All the Best – The Live Collection

All the Best – The Live Collection הוא אלבום וידאו של הזמרת האמריקאית טינה טרנר אשר יצא ב-15 במרץ 2005, על ידי חברת התקליטים פרלופון. אלבום הווידאו כולל 25 שירים של טרנר לצד 25 דקות של קטעי ראיונות. האלבום הגיע למעמד זהב בארצות הברית. להלן רשימת שירי האלבום: "Steamy Windows" "Show Some Respect" "I Can't Stand the Rain" "River Deep – Mountain High" "Missing You" "GoldenEye" "Addicted to Love" "Private Dancer" "Let's Stay Together" "What's Love Got to Do with It" "I Don't Wanna Fight" "In Your Wildest Dreams" "When the Heartache Is Over" "We Don't Need Another Hero" "It's Only Love" (עם בריאן אדמס) "Tonight" (עם דייוויד בואי) "Nutbush City Limits" "Better Be Good to Me" "Proud Mary" "Whatever You Need" תוספות All the Best -- Interview "The Best" "Open Arms" (הופעה חיה בפרקינסון) "Paradise Is Here" "Be Tender with Me Baby" "Cose Della Vita" (עם ארוס רמאצוטי) מידע על האלבום All the Best – The Live Collection באתר AllMusic Gold & Platinum, RIAA (באנגלית)
Tina!

Tina! הוא אלבום אוסף של הזמרת האמריקאית טינה טרנר אשר יצא ב-20 בספטמבר 2008, על ידי חברת התקליטים קפיטול רקורדס. האלבום יצא ב-3 גרסאות: הגרסה הצפון אמריקאית אשר השתחררה בתאריך זה, הגרסה הגרמנית אשר השתחררה ב-17 באוקטובר בגרמניה וגרסת הפלטיניום, גרסה מיוחדת שהשתחררה ב-23 בפברואר 2009 באירופה כדי לקדם את הסיבוב ההופעות האירופאי שלה וכוללת 3 דיסקים במקום אחד. האלבום מכיל אוסף של שירים שטרנר הוציאה במהלך הקריירה שלה. ב-2014 האלבום יצא מחדש על ידי חברת הקליטים פרלופון. האלבום כולל 18 שירים, מתוכם 16 ישנים ועוד שניים חדשים: "I'm Ready" ו-"It Would Be a Crime". מאוחר יותר האלבום יצא במהדורה נרחבת באירופה הכוללת 3 דיסקים המכילים כמעט כל שיר של טרנר לאורך הקריירה שלה, כולל דואטים, הופעות חיות וגרסאות מחודשות לשירים שלה ושל בעלה במסגרת הצוות שלהם אייק וטינה טרנר. האלבום הגיע למעמד זהב בבלגיה ואחריי שהמהדורה האירופאית יצאה הוא הגיע למעמד זהב גם בבריטניה. האלבום בגרסתו הרגילה דורג במצעדים של 13 מדינות והאלבום בגרסתו האירופאית דורג ב-5 מדינות באירופה ובמצעד סוף השנה של הולנד. מידע על האלבום Tina! באתר MusicBrainz מידע על האלבום Tina! באתר AllMusic האלבום Tina! באתר Discogs האלבום Tina! באתר ספוטיפיי Tina Turner - Tina!, Discogs (באנגלית) Tina Turner - Tina!, Discogs (באנגלית) BEA
סמולוויל

האם התכוונתם ל... סמולוויל (יישוב בדיוני) – היישוב הבדיוני ביקום DC שבו גדל סופרמן (1949–הווה) סמולוויל (סדרת טלוויזיה) – סדרת טלוויזיה המתרחשת בעיירה המבוססת על היישוב (2001–2011) סמולוויל – סדרת קומיקס (2012–2013) סמולוויל – מיני סדרת קומיקס, המשך לסדרת הקומיקס (2013–2014) סמולוויל הקומיקס – סיפורי קומיקס (2002–2004)
קולדוול ג'ונס

קולדוול ג'ונס (באנגלית: Caldwell Jones;‏ 4 באוגוסט 1950 – 21 בספטמבר 2014) היה כדורסלן אמריקאי, אשר שיחק בליגות ה-ABA וה-NBA בין השנים 1973–1990. ממוצעיו הכוללים לאורך 17 עונותיו בשתי הליגות הם 7.9 נקודות, 8.2 ריבאונדים, 1.8 חסימות ו-1.4 אסיסטים למשחק. ניצב במקום השני בתולדות ה-ABA בסך חסימות בקריירה, אחרי ארטיס גילמור, עם 780 חסימות. שלושה מאֶחָיו שיחקו אף הם כדורסל מקצועי: ויל ג'ונס שיחק ב-ABA וב-NBA בין השנים 1969–1978, מייג'ור ג'ונס שיחק ב-NBA בין השנים 1979–1985, וצ'ארלס ג'ונס שיחק ב-NBA בין השנים 1983–1998. ג'ונס נולד בעיר מקגיהי שבארקנסו, ובין השנים 1969–1973 למד באוניברסיטת המדינה של אולבני. ב-4 עונותיו בקבוצת הכדורסל של האוניברסיטה רשם ממוצעים של 21.3 נקודות ו-21.1 ריבאונדים למשחק. בדראפט ה-NBA‏ 1973 נבחר ג'ונס בבחירה ה-32 על ידי פילדלפיה 76', אך בחר לשחק עבור קבוצת סן דייגו קונקיסטדורס מליגת ה-ABA, אותה אימן וילט צ'מברלין. בשתי עונותיו הראשונות קלע 17.2 נקודות ואסף 14.0 ריבאונדים בממוצע למשחק, ובשתיהן הוביל את כל שחקני הליגה עם ממוצעים של 4.0 ו-3.2 חסימות למשחק, בהתאמה. בעונת 1975/1976, במהלכה שיחק בסן דייגו, קנטקי קולונלס וספיריטיס אוף סנט לואיס, העמיד ממוצעים של 13.0 נקודות, 11.2 ריבאונדים ו-2.9 חסימות למשחק. לקראת עונת 1976/1977, עם התמזגות ה-ABA אל ליגת ה-NBA, עבר ג'ונס לשחק בפילדלפיה 76'. בחמש מתוך שש עונותיו בפילדלפיה העפיל עמה לגמר האזור המזרחי, ובשלוש מתוכן העפילה הקבוצה לגמר ה-NBA; בפלייאוף 1977 הפסידה פילדלפיה מול פורטלנד טרייל בלייזרס בתוצאה 2–4, ובעונות 1980 ו-1982 הפסידה מול לוס אנג'לס לייקרס בתוצאה 2–4. לאורך התקופה רשם ג'ונס ממוצעים של 7.2 נקודות, 9.2 ריבאונדים ו-1.9 חסימות למשחק, כסנטר הפותח של קבוצתו. בשתי עונותיו האחרונות עם הסיקרס, 1981 ו-1982, נבחר לחמישיית ההגנה של העונה לצד חברו לקבוצה בובי ג'ונס. בספטמבר 1982, לאחר 6 עונות בפילדלפיה, הועבר ג'ונס בטרייד ליוסטון רוקטס בתמורה למוזס מלון. בשתי עונותיו ביוסטון שיתף פעולה עם אחיו מייג'ור, ורשם ממוצעים של 9.7 נקודות ו-7.7 ריבאונדים למשחק. באוגוסט 1984 נשלח בטרייד לשיקגו בולס תמורת מיטשל ויגינס ושתי בחירות דראפט עתידיות. בין השנים 1985–1989 שיחק עבור פורטלנד טרייל בלייזרס, ובעונת 1989/1990 שיחק בסן אנטוניו ספרס. באוגוסט 1990 שוחרר מהספרס ופרש ממשחק, בגיל 39. ב-21 בספטמבר 2014 נפטר ג'ונס, בגיל 64, לאחר שסבל מהתקף לב במהלך נהיגה בסטוקברידג' שבג'ורג'יה. מדיה וקבצים בנושא קולדוול ג'ונס בוויקישיתוף פרופיל, באתר Basketball-Reference פרופיל, באתר ליגת ה-NBA קולדוול ג'ונס, באתר "Find a Grave" (באנגלית) סטטיסטיקות הקריירה של ג'ונס ב-ABA וב-NBA, באתר basketball-reference.com מובילי ליגות ה-NBA וה-ABA בחסימות, באתר basketball-reference.com סטטיסטיקות המכללות של ג'ונס, באתר basketball-reference.com רשימת הנבחרים בדראפט 1973, באתר basketball-reference.com ההודעה על פטירתו של ג'ונס, באתר הניו יורק טיימס, 24 בספטמבר 2014
GM HydroGen4

GM HydroGen4 (קרוי גם: Opel HydroGen4, קרוי בבריטניה: Vauxhall HydroGen4) הוא קרוסאובר בינוני עם מנוע חשמלי הפועל באמצעות תא דלק מימן המשמש לבדיקה, מתוצרת יצרן הרכב הגרמני אופל (בגרמנית: Opel Automobile GmbH), שהייתה באותו זמן חברת בת של קונצרן הרכב ג'נרל מוטורס (ולימים נמכרה לקבוצת PSA), אשר יוצר בין השנים 2008 – 2010 בגרמניה. דגם "GM HydroGen4" הוא ממשיך דרכו של רכב תאי הדלק "HydroGen3" שפותח על ידי ג'נרל מוטורס / אופל והוצג בשנת 2007 בתערוכת המכוניות הבינלאומית ("International Motor Show Germany" (אנ')) בפרנקפורט. הדגם יוצר משנת 2008. "GM HydroGen4" מוגדר כ-קרוסאובר 5 דלתות - הפועל באמצעות תא דלק מימן. גוף הדגם מבוסס על דגם "שברולט אקווינוקס" ("Chevrolet Equinox" (אנ') מתוצרת יצרנית הרכב האמריקאית שברולט, חברת בת של ג'נרל מוטורס. לדגם "GM HydroGen4" תא דלק "GM" (ג'נרל מוטורס) עם 440 תאים ותפוקה של 93 קילוואט. מנוע ההנעה ההיברידי מכיל גם סוללת ניקל מתכת-הידריד עם תכולת אנרגיה של 1.8 קילוואט / שעה וכוח של 35 קילוואט. המנוע סינכרוני תלת פאזי עם הספק רציף של 73 קילוואט. הספק השיא של המנוע הוא 94 קילוואט. מיכלי המימן בלחץ 700 בר (10,000 PSI), מכילים 4.2 קילוגרם מימן, לטווח של כ-400 ק"מ. תאוצה בין 0–100 קמ"ש היא 12.0 שניות. דגם "GM HydroGen4" פועל בטווח הטמפרטורות: C° 25 - צלזיוס עד 45 צלזיוס. יוצרו 170 יחידות. דגם "GM HydroGen4" דגם "GM HydroGen4" דגם "GM HydroGen4" אופל GM HydroGen3 מדיה וקבצים בנושא GM HydroGen4 בוויקישיתוף אופל, האתר הבינלאומי דגם "GM HydroGen3" web.archive.org/web/20070210224533 כלי רכב "ג'נרל מוטורס" המונעות באמצעות תא דלק gmheritagecenter.com/featured/Fuel_Cell_Vehicles דגם "GM HydroGen4" (גרמנית) heise.de/autos/artikel/Mit-dem-Opel-Hydrogen4-um-den-Bodensee דגם "GM HydroGen3" innovations-report.de//html/berichte/verkehr-logistik/bericht שברולט אקווינוקס - מפרט טכני chevrolet.co.il/equinox דגם "GM HydroGen4" מבוסס על דגם "שברולט אקווינוקס" ("Chevrolet Equinox" (אנ') onlinelibrary.wiley.com דגם - מפרט researchgate.net/figure/1-Technical-specifications-of-the-GM-HydroGen4
מחלקת משטרת המטרופולין של טוקיו

מחלקת משטרת המטרופולין של טוקיו (ביפנית: 警視庁) משמשת כמחלקת המשטרה של מטרופוליס טוקיו. הוקמה בשנת 1874. בראשותה עומד מפקח כללי, שממונה על ידי הוועדה הלאומית לביטחון הציבור ובאישור ראש הממשלה. משטרת המטרופולין, כוללת למעלה מ-40,000 שוטרים, ומעל 2,800 עובדים אזרחיים, ב-102 תחנות. הבניין הראשי של משטרת המטרופולין בטוקיו ממוקם במחוז קאסומיגאסקי, צ'יודה, טוקיו שנבנה בשנת 1980, גובהו 18 קומות, בניין גדול בצורת טריז עם מגדל גלילי. נראה בקלות מהרחוב ומהווה נקודת ציון ידועה. בניין המטה ממוקם בשער סאקורדה, ולכן הוא מכונה גם "שער סאקורדה". מחלקת המשטרה נמצאת בפיקודו של מפקח כללי ומדווחת ישירות לוועדה הלאומית לביטחון הציבור בטוקיו. ניתן למנות את המפקח הכללי ולהחליפו בכל עת באישור ראש הממשלה. מכיוון שמשטרת טוקיו היא גוף אוטונומי, הוא אינו פועל תחת סמכותה של אף לשכת משטרה אזורית. המשטרה מפקדת על הלשכות הבאות: לשכת מנהלה Bureau (総務部) לשכת אימון (警務部) לשכת תחבורה (交通部) לשכת הקהילה (地域部) לשכת הביטחון (警備部) לשעת ביטחון הציבור (公安部) לשכת חקירות פליליות (刑事部) לשכת בטיחות הקהילה (生活安全部) לשעת פשע מאורגן (組織犯罪対策部) למשטרה יש גם אקדמיה משלה, האקדמיה של משטרת המטרופולין. מטה משטרת המטרופולין מפקדת משטרת המטרופולין כפי שנראה מהארמון הקיסרי בטוקיו ניידת טויוטה קראון ניידת Mazda RX-8 מסוק AgustaWestland AW109 קצין במדים צוות תגובת החירום תחנת המשטרה אוגסווארה, כאלף ק"מ מהמפקדה יחידת האופנועים שוטר ביחידה לאבטחת אישים "פוסטה" להובלת עצורים מכתז"ית לפיזור הפגנות מדיה וקבצים בנושא מחלקת משטרת המטרופולין של טוקיו בוויקישיתוף אתר האינטרנט הרשמי של משטרת טוקיו (באנגלית) מחלקת משטרת המטרופולין של טוקיו, ברשת החברתית אקס (טוויטר) מחלקת משטרת המטרופולין של טוקיו, סרטונים בערוץ היוטיוב "Wayback Machine" (PDF). web.archive.org. 17 בנובמבר 2017. אורכב מ-המקור (PDF) ב-2017-11-17. {{cite web}}: (עזרה) 霞が関、桜田門、兜町…「別の意味」でも使われる東京の地名 - Money post web(01/14/2020) "The Present Police Organizations of Japan and the Philippines" (PDF). אורכב מ-המקור (PDF) ב-2018-08-14. נבדק ב-2019-05-13. Nakahara, Hidenori (1956). "The Japanese Police" (PDF). scholarlycommons.law.northwestern.edu. נבדק ב-2019-05-13.
חיל (צה"ל)

לפי המילון למונחי צה"ל והוראות הפיקוד העליון, חַיִל (באנגלית: Corps או Force), הוא מרכיב משנה במסגרת הזרוע, המהווה מסגרת ארגונית במערכת המקצועית (סמכות מקצועית ראשית), שייעודה הקמה והזנה של היחידות המבצעיות של אחד המערכים המקצועיים בכוחות היבשה, האוויר או הים (המערכת המבצעית). כל חייל בצה"ל משויך מבחינת מסגרת ארגונית לחיל כלשהו, ומעוטר בסיכת חילית, שאותה עונד על הכומתה אותה נושא. הקצינים המשפטנים המשרתים בפרקליטות הצבאית, ששייכים לחיל הכללי, עונדים סיכה עם הכיתוב "הפרקליטות הצבאית". סגן הרמטכ"ל וראשי האגפים במטכ"ל עונדים על כומתותיהם סיכה ללא כיתוב ושיוך חילי עם סמל של חרב וענף זית (המזכיר סיכת מ"מ). הרמטכ"ל עונד סיכה עם סמל צה"ל והכיתוב "צבא ההגנה לישראל". בראש כל חיל עומד קצין החיל הראשי, ולו מפקדת קצין חיל ראשי. קצין חיל ראשי הוא החייל הבכיר ביותר בחיל, ומתוקף מתפקידו משמש כ: יועץ מקצועי לרמטכ"ל ולמטכ"ל בכל הקשור לנושאים המקצועיים הנוגעים לחיל; סמכות מקצועית ראשית בשם מפקדו (הרמטכ"ל, מפקד הזרוע או ראש אגף), כלפי כלל יחידות צה"ל, בנושאים שבאחריותו. במטה הכללי קיימים גופים המשמשים כיועצים מקצועיים ראשיים שאינם קציני חיל ראשיים, כגון: הפרקליט הצבאי הראשי, היועץ הכספי לרמטכ"ל, קצין איכות ובטיחות ראשי, קצין מילואים ראשי, ראש מו"פ ואחרים. מפקדת קצין חיל ראשי אמונה על בניין הכוח הצבאי על ידי: הקמת יחידות ומערכים מבצעיים בכוחות היבשה, האוויר והים. פיתוח תורת הלחימה החילית, לרבות תרגולות והוראות חיליות, והטמעתן. הכשרת כוח האדם החילי, קביעת מתכונת, קידומו וטיפוחו. ייזום של פיתוח אמצעי לחימה, ליווי הפיתוח והטמעתו. קידום כוח האדם שבסמכותו, טיפוח מורשת הקרב, גאוות החיל וטיפול בנפגעים. המערכת המקצועית של צה"ל מורכבת מחילות היבשה (במסגרת זרוע היבשה), מחיל האוויר (במסגרת זרוע האוויר), מחיל הים (במסגרת זרוע הים) ומגופים נוספים. חיל המדע חיל נשים חיל האיסוף הקרבי מערך הנגדים בצה"ל, באתר מבקר המדינה, ‏2015 0104.1 קציני חיל ראשיים בצה"ל, באתר צה"ל, ‏מרץ 2019
במקום הכי נמוך בתל אביב (שיר)

"במקום הכי נמוך בתל אביב" הוא סינגל שהוקלט על ידי הזמרת-יוצרת הישראלית אסתר שמיר, מתוך אלבום הבכורה שלה אשר קרוי על שמו, במקום הכי נמוך בתל אביב. השיר יצא לאור באוגוסט 1981, כסינגל מתוך האלבום, על ידי חברת התקליטים הד ארצי. כמה שבועות לאחר צאתו, כבש השיר את פסגת המצעד של רשת ג'. את השיר כתבה והלחינה שמיר והפיק איתן גדרון. גם האלבום וגם השיר היו מעין פריצת דרך בכל הנוגע ליצירת הרוק הנשי בישראל, גם מבחינת התכנים וגם מבחינת ההפקה, היות ששניהם זכו להצלחה חסרת תקדים. השיר זכה להצלחה גדולה, כאשר הצליח לשהות במשך שבוע אחד בפסגת המצעד של רשת ג'. במצעד השנתי של רשת ג' שהתפרסם ב־1981 הוא דורג במקום ה־29. נוסף על כך הוא דורג במקום ה־278 ב"מצעד של המדינה", מצעד שערכו עיתונאים ואנשי רדיו שונים בראש השנה ה'תש"ע (2009), לדירוג 500 השירים הטובים ביותר בזמר העברי. באותה שנה נכלל השיר באוסף אני תל אביבי שערך סאבלימינל לכבוד חגיגות המאה לתל אביב. "במקום הכי נמוך בתל אביב" הוקלט בשנת 2008 בידי הזמרת הישראלית דנה אינטרנשיונל, במסגרת הפרויקט "עבודה עברית". הוא יצא לאור ב-25 במרץ 2008, כסינגל מתוך הפרויקט, בהוצאת חברת התקליטים התו השמיני. "במקום הכי נמוך בתל אביב" זכה להצלחה והגיע בשיאו למקום השמיני במצעד של רשת ג'. בשנת 2008, לרגל חגיגות שנת ה-60 למדינת ישראל, הוכרז על פרויקט בסדרת "עבודה עברית" שבו יקליטו שישים אומנים ישראלים גרסאות כיסוי לשירים שונים. דנה אינטרנשיונל נבחרה לחדש את הלהיט "במקום הכי נמוך בתל אביב" שהוקלט במקור בידי הזמרת-יוצרת הישראלית אסתר שמיר ופורסם בשנת 1981. הפרויקט עצמו זכה להצלחה מסחרית גדולה והאוסף הגיע בשלושה ימים למעמד אלבום זהב, לאחר שנמכרו ממנו יותר מ־20,000 עותקים. באתר האינטרנט וואלה! NEWS הכתירו את השיר כאחד משלושת השירים הטובים ביותר בפרויקט, והמגזין Time Out הכתיר אותו כאחד מהטובים והמעניינים ביותר בו. מבקר המוזיקה אסף נבו טען שהשיר הוא השיר הטוב ביותר בקריירה של דנה אינטרנשיונל. במצעד של רשת ג' הגיע השיר למקום השמיני ושהה בו בהמשך שמונה שבועות. במצעד של גלגלצ הגיע למקום ה־14, ובמצעד של רדיו אמצע הדרך הגיע למקום השביעי. מידע על היצירה "במקום הכי נמוך בתל אביב" באתר מיוזיק בריינז סרטון השיר "במקום הכי נמוך בתל אביב" באתר יוטיוב לדף השיר באתר הספרייה הלאומית במקום הכי נמוך בתל אביב (אלבום) – פזמונט, באתר pizmonet.co.il במקום הכי נמוך בתל אביב - קרדיטים במקום הכי נמוך בתל אביב – פזמונט, באתר pizmonet.co.il תשמ"א – פזמונט, באתר pizmonet.co.il המצעד של המדינה – פזמונט, באתר pizmonet.co.il דנה אינטרנשיונל - במקום הכי נמוך בתל אביב במקום הכי נמוך בתל אביב, באתר Dana International community 26.6.2008 – פזמונט, באתר pizmonet.co.il רדיו 90FM - ארכיון המצעדים, באתר web.archive.org, ‏2012-06-29
שקד קוממי

שקד קוממי (נולד ב-24 ביולי 1991) הוא זמר ישראלי השר בסגנון הפופ הים תיכוני. ב-2015 הוציא קוממי את אלבום הבכורה שלו, "אהבה כמו שלך". האלבום הנפיק את הסינגלים "מה שאני נותן", "רחוק ממך", "ידיים באויר", "שומרת עליי" ו"מקווה שטוב לך" שזכו להשמעות רבות בתחנות הרדיו. ביולי 2016 הוציא את הלהיט "יום בלי עבודה", שזכה להשמעות רבות בתחנות הרדיו ולמיליוני צפיות ביוטיוב. באוגוסט 2016 התארח בשירו של הראפר רון נשר, "רומאוהב", מתוך אלבום הבכורה של נשר, "ראש העיינשטיין/אינלונימוס". בדומה לשירו הקודם של קוממי, זכה השיר למיליוני צפיות ביוטיוב. במאי 2018 הוציא יחד עם להקת "אקסום" את השיר "להגיד מילה". גרסה עברית לשירם של להקת "רייק" ואוזונה, "Me Niego". ב-2019 השתתף קוממי בתוכנית המציאות הישראלית "הישרדות VIP עונה 2". במאי 2019 הוציא את השיר "שקט מסביב". בוידאו קליפ הנלווה לשיר, מתארחים משתתפי הישרדות VIP. בדצמבר 2019, הוציא את אלבומו השני, "שקט מסביב". קוממי מתגורר בראש העין. 2015: אהבה כמו שלך 2019: שקט מסביב שקד קוממי, ברשת החברתית פייסבוק שקד קוממי, ברשת החברתית אינסטגרם שקד קוממי, סרטונים בערוץ היוטיוב שקד קוממי, באתר שירונט שקד קוממי, דף שער בספרייה הלאומית קיץ ברבנר, ‏שקד קוממי: "עברתי טראומות בהישרדות, ירד עלי מסך שחור", באתר מעריב אונליין, 22 באוגוסט 2019 שקד קוממי: "אנשים הגיעו למצבי קיצון, עד מצב של כמעט מכות", במדור "פנאי פלוס" באתר ynet‏, 29 במאי 2019 טל גלעד, "זה שנדבקנו בקורונה עשה רק טוב לאוכלוסייה של מדינת ישראל", באתר "ידיעות אחרונות", 14 ביולי 2020 ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
יחסי יפן – סנט לוסיה

יחסי יפן–סנט לוסיה הם היחסים הדיפלומטיים הרשמיים שבין יפן לבין סנט לוסיה. היחסים הדיפלומטיים הרשמיים שבין יפן לסנט לוסיה כוננו לראשונה בינואר 1980, בין שתי המדינות מתקיים שיתוף פעולה טכנולוגי בשווי ביליוני ין יפני וסנט לוסיה מקבלת מענקים הומניטריים מיפן, גם הם בשווי ביליוני ין יפני. הסחר שבין שתי המדינות מבוסס בעיקר על יבוא סנט-לוסיאני מיפן, בעיקר במגזרי הרכב והקירור. 1986, 1990 - ג'ון קומפטון, ראש ממשלת סנט לוסיה 1990 - ויליאם ג'ורג' מאלט, שר התיירות של סנט לוסיה 1998 - קני ד. אנתוני, ראש ממשלת סנט לוסיה 2000, 2001 - ג'ורג' אודלום, שר החוץ של סנט לוסיה 2001 - קאסיוס אליאס, שר החקלאות של סנט לוסיה 2004 - ג'וליאן רוברט האנט, שר החוץ של סנט לוסיה 2004 - איגנאציוס ג'אן, שר החקלאות של סנט לוסיה 2010 - רופוס ג'ורג' בוסקה, שר החוץ של סנט לוסיה 2016 - אדמונד אסטפאן, השר לשוויון חברתי, פיתוח צעירים, ספורט, תרבות וממשל מקומי של סנט לוסיה 2015 - יאסוהידה נאקיאמה, שר המדינה היפני ליחסי חוץ 2017 - קנטרו סונורה, שר המדינה היפני ליחסי חוץ סנט לוסיה אינה מיוצגת ביפן, הן בדרג השגרירות והן בדרג הקונסולרי. יפן אינה מיוצגת בסנט לוסיה, הן בדרג השגרירות והן בדרג הקונסולרי. יפן האמינה את השגרירות שהיא מחזיקה בפורט אוף ספיין, בירת טרינידד וטובגו הסמוכה, על סנט לוסיה. Japan-Saint Lucia Relations, אתר משרד החוץ של יפן Embassy of Japan for St. Lucia, אתר שגרירות יפן בסנט לוסיה
הכל זה לטובה (שיר)

"הכל זה לטובה" הוא סינגל שהוקלט על ידי הזמרת-יוצרת הישראלית דנה אינטרנשיונל, מתוך אלבום האולפן השמיני שלה, הכל זה לטובה. השיר יצא לאור ב-22 במרץ 2007, כסינגל הראשון והפותח מתוך האלבום וכשיר הנושא שלו, על ידי חברת התקליטים הד ארצי. השיר זכה להצלחה והגיע בשיאו למקום השמיני במצעד של רשת ג'. השיר נכתב על ידי אילן שפלר והולחן על ידי זיו גולנד. עבור האלבום, הוקלטו שתי גרסאות שונות של השיר: הראשונה היא גרסה שקטה, בעוד השנייה היא גרסה קצבית. בנוסף לכך, הגרסה השקטה של השיר הוקלטה מחדש על ידי אינטרנשיונל בשפה האנגלית ויצאה בשם, "Anything You Want". הפרויקט עצמו זכה להצלחה מסחרית גדולה והגיע בשלושה ימים למעמד אלבום זהב, לאחר שנמכרו ממנו למעלה מ-20,000 עותקים. כלפי השיר הופנו שבחים וביקורות חיוביות מטעם מבקרי המוזיקה. באתר סקיצה פלוס נכתב: "דנה אינטרנשיונל היא ללא ספק זמרת מוכשרת, שמביאה איתה הרבה עוצמה ואנרגיות טובות ומצליחה להפתיע עכשיו עם שיר מושלם, שיחזיר אותה הישר לפסגה". באתר האינטרנט Nrg נכתב עליו כי: "מדובר ברצועה כיפית שתשרוף הרבה רחבות בקיץ הקרוב. את המדור זה לגמרי מספק". לשיר תוכנן וידאו קליפ בבימויו של ליאור מולכו. זמן קצר לאחר תחילת הצילומים נתגלעו חילוקי דעות מקצועיים בין דנה למולכו, ובמרץ 2007 פורסם ב"ידיעות אחרונות" שבשל כך העבודה הופסקה לעת עתה. לבסוף, העבודה על הקליפ נגנזה לחלוטין, ודנה החלה לעבוד עם הבמאית גילי בוראקס על צילומי הווידאו קליפ של הסינגל הבא, "Love Boy". כחלופה לווידאו קליפ הגנוז של "הכל זה לטובה", שודרה בערוץ 24 הופעת האורח של דנה עם השיר בתחרות "רוקדים עם כוכבים". לאחר צאת הסינגל "Love Boy", ראיין אסי עזר את הזמרת לתוכניתו של גיא פינס בערוץ 3. לקראת סוף הראיון, בעודה מביטה ישירות למצלמה, תקפה דנה את מולכו תוך כדי שהיא מתייחסת אליו בלשון נקבה ומשתמשת בסלנג להט"בי, לאחר שגילתה שזה מדבר עליה מאחורי הגב: ”מר במאי, אני שומעת מכל מקום שאת מרכלת... חמודה, אם את רוצה שאני אגיד לאנשים למה לא הסתדר בינינו הקליפ אני אומר בפה מלא מה דעתי, אז לא כדאי להסתכסך, ולא מדברים מאחורי הגב, כי ציפור עם ציפור נפגשת”. לאחר שידור הכתבה, הווידאו של המונולוג, שזכה לכינוי "מר במאי", הפך לוויראלי, ואף נעשה לו רמיקס על ידי דודי שרון. סרטון השיר "הכל זה לטובה" באתר יוטיוב לדף השיר באתר הספרייה הלאומית דנה אינטרנשיונל | qube.co.il, באתר www.qube.co.il הכל זה לטובה (שיר), באתר Dana International community 14.6.2007 – פזמונט, באתר pizmonet.co.il Dana International - Hakol Ze Letova דנה אינטרנשיונל - הכל זה לטובה הכל זה לטובה - קרדיטים ושירים Dana International - Anything You Want (English Version) דנה אינטרנשיונל - במקום הכי נמוך בתל אביב Dana International interviewing in Guy Pines (english subs.), סרטון באתר יוטיוב (אורך: 8:11) (הקטע "מר במאי" מתחיל בערך ב-5:29) אילה בלופולסקי, עכבר העיר, דנה אינטרנשיונל בת 40: הרגעים הבלתי נשכחים, באתר הארץ, 2 בפברואר 2012 ד"ר רוביק רוזנטל, האוחצ'ית המשודרגת של דנה ונפלאות הטבור, באתר nrg‏, 12 ביוני 2016 דניאל שירין, גיא, בלי די: 10 הרגעים של "ערב טוב עם גיא פינס", באתר nrg‏, 10 בספטמבר 2017 Dana Interntional - מר במאי (ציפור עם ציפור נפגשת) הקליפ, סרטון באתר יוטיוב (אורך: 6:34)
אלון כהן (כדורגלן)

אלון כהן (נולד ב-23 באוגוסט 1973) הוא כדורגלן עבר ישראלי, ששיחק בעמדת המגן הימני. אלון כהן גדל בקבוצת הנוער של מכבי יבנה ושיחק בנבחרת הנוער אצל המאמן אמנון רז. הוא רשם ארבע הופעות בנבחרת הצעירה אצל המאמן יצחק שום. אלון כהן החל לשחק בקבוצת הבוגרים בעונת 1990–1991. המאמן ציון יעקב שילב אותו כמגן ימני קבוע של הקבוצה החל מחודש מרץ. בסוף העונה חגג עם הקבוצה עלייה לליגה הבכירה. כהן שיחק בהרכב הפותח גם בליגה הלאומית, ולאחר ירידת הקבוצה לליגה הארצית המשיך לשחק בקבוצה עד עונת 1993–1994. באמצע עונת 1993–1994 עבר ממכבי יבנה למכבי עירוני אשדוד מהליגה הלאומית. בתחילה השתלב כהן כשחקן קישור אחורי ולא מצא מקום קבוע בהרכב. בעונה השנייה הפך כהן למגן הימני הקבוע לאחר המעבר של עופר טלקר להפועל חיפה. בעונה השלישית המשיך בעירוני גם בליגה הארצית. בעונת 1996–1997 הצטרף כהן לקבוצת הפועל פתח תקווה בליגה הלאומית ובעונה הראשונה סיים עם קבוצתו במקום השני. ושיחק בה שתי עונות. בעונת 1998–1999 הצטרף כהן לקבוצת הפועל כפר סבא, אך מיעט לשחק ובסוף העונה חזר למכבי יבנה ושיחק בשורותיה בליגה א'. אלון כהן, באתר ההתאחדות לכדורגל בישראל אלון כהן, ב"מוזיאון הפועל פתח תקווה" שטראובר ואלון כהן בהרכב הראשון של נוער ב', מעריב 28 במרץ 1991 סנדורי חזר למסלולו, מעריב 3 במרץ 1991